Ükspäev leiti küla kirdeosas täiesti ennenägemata maapõuevarasid: käntsakas vasika- ja teine sealiha, mõlemad kenasti aed- ja juurviljade, ohtra küüslaugu ja rosmariiniga pikitud ning küpsekartulite seltsis . Seda ilu olid kaema tulnud ümberkaudsed uudishmulikud. Tihenevas sääsepilves vägeva maiuse maa seest välja kaevanud  ja fooliumist lahti pakkinud, jagas esindusliku profipõllega Andres, kelle teadmised uutest loodusvaradest näisid kahtlaselt suuremad kui teistel, agaratele huvilistele kahvleid ja kokasaladusi. Nagu inglismannid ütleksid, polnud laita lugu!                 Eva  Fotod: Reigo ja Kaarel